CELEX: 32012D0746
Language: bg
Date: 2012-11-30 00:00:00
Title: 2012/746/ЕС: Решение на Комисията от 30 ноември 2012 година относно безмитния внос на стоки, предназначени за безвъзмездно разпределяне или предоставяне на пострадалите от земетресенията в Италия през месец май 2012 г. (нотифицирано под номер C(2012) 8687)

4.12.2012   
            
            
               BG
            
            
               Официален вестник на Европейския съюз
            
            
               L 332/29
            
         РЕШЕНИЕ НА КОМИСИЯТА
   от 30 ноември 2012 година
   относно безмитния внос на стоки, предназначени за безвъзмездно разпределяне или предоставяне на пострадалите от земетресенията в Италия през месец май 2012 г.
   (нотифицирано под номер C(2012) 8687)
   (само текстът на италиански език е автентичен)
   (2012/746/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1186/2009 на Съвета от 16 ноември 2009 г. за установяване на система на Общността за митнически освобождавания (1), и по-специално член 76 от него,
   като взе предвид искането за безмитен внос на стоки, предназначени за безвъзмездно предоставяне на пострадалите от земетресенията в Италия през месец май 2012 г., отправено от Италианската република на 12 септември 2012 г.
   като има предвид, че:
   
               (1)
            
            
               Земетресения като настъпилите в Италия от месец май 2012 г. представляват бедствие по смисъла на глава ХVII, раздел В от Регламент (ЕО) № 1186/2009; поради това съществува основание да бъде разрешен безмитният внос на стоки, отговарящи на условията по членове 74—80 от горепосочения Регламент (ЕО) № 1186/2009.
            
         
               (2)
            
            
               Италианската република следва да уведоми Комисията за естеството и количеството на различните стоки, внесени безмитно в полза на пострадалите от земетресенията, настъпили в Италия през месец май 2012 г., за организациите, които тя е одобрила за разпределяне или за предоставяне на тези стоки, и за мерките, предприети за предотвратяване на използването на стоките за цели, различни от оказване на помощ при бедствия на пострадалите от тях.
            
         
               (3)
            
            
               Следва да се освободи от мита вносът на стоки, считано от от датата на първото земетресение.
            
         
               (4)
            
            
               Бяха проведени консултации с останалите държави членки в съответствие с член 76 от Регламент (ЕО) № 1186/2009,
            
         ПРИЕ НАСТОЯЩОТО РЕШЕНИЕ:
   Член 1
   1.   Стоки се освобождават от вносни мита по смисъла на член 2, параграф 1, буква а) от Регламент (ЕО) № 1186/2009, когато са изпълнени следните условия:
   
               а)
            
            
               стоките са предназначени за една от следните употреби:
               
                           i)
                        
                        
                           безвъзмездно разпределяне на стоките сред пострадалите от земетресенията, настъпили в Италия през месец май 2012 г., от органите и организациите, посочени в буква в);
                        
                     
                           ii)
                        
                        
                           безвъзмездно предоставяне на стоките на тези пострадали, като стоките остават собственост на посочените организации;
                        
                     
         
               б)
            
            
               стоките отговарят на изискванията, определени в членове 75, 78 и 79 от Регламент (ЕО) № 1186/2009;
            
         
               в)
            
            
               стоките се внасят за пускане в свободно обращение от държавни органи или от организации, одобрени от компетентните италиански органи.
            
         2.   Допуска се също така безмитен внос на стоки по смисъла на член 2, параграф 1, буква а) от Регламент (ЕО) № 1186/2009, когато те се внасят за пускане в свободно обращение от спасителни групи за покриване на нуждите им за срока на акцията по предоставяне на помощ на пострадалите от земетресенията, настъпили в Италия през месец май 2012 г.
   Член 2
   Италианската република предоставя най-късно до 31 януари 2013 г. следната информация на Комисията:
   
               а)
            
            
               списък на одобрените организации, посочени в член 1, параграф 1;
            
         
               б)
            
            
               информация относно естеството и количеството на различните стоки, освободени от мита съгласно член 1;
            
         
               в)
            
            
               предприетите мерки за осигуряване на спазването на членове 78, 79 и 80 от Регламент (ЕО) № 1186/2009 по отношение на стоки, попадащи в обхвата на настоящото решение.
            
         Член 3
   Член 1 се прилага за стоки, внесени в периода от 20 май 2012 г. до 31 декември 2012 г.
   Член 4
   Адресат на настоящото решение е Италианската република.
   
      Съставено в Брюксел на 30 ноември 2012 година.
      
         
            За Комисията
         
         Algirdas ŠEMETA
         
            Член на Комисията
         
      
   
   
      (1)  ОВ L 324, 10.12.2009 г., стр. 23.